आज के दौर में न केवल कुछ शरारती और देशद्रोही तत्वों ने ऐसी घृणास्पद और मक्कारी की फेक साइट्स और पेज बना डाले हैं बल्कि वे फेसबुक ट्विटर और वाट्सएप पर लगातार झूठा और घिनौना अभियान सुनियोजित साज़िश के तहत एक वर्ग विशेष के खिलाफ चला रहे हैं। पिछले दिनों वाट्सएप पर एक के बाद एक फ़र्जी पोस्ट इस दावे के साथ वायरल की गयीं कि ये बयान अमुक टीवी चैनल पर भी आ चुका है जबकि उस आरोपी नेता ने न तो वास्तव में वह बयान कभी दिया और न ही वह उस कथित चैनल पर आया लेकिन फेक पोस्ट है कि रूकने का नाम ही नहीं ले रही। ऐसे ही एक अल्पसंख्यक नेता का बेहद विवादित और मानवता विरोधी नकली बयान नेपाल के भूकंप को लेकर एक समुदाय को ईश्वर की तरफ से सज़ा दिये जाने को लेकर दिया गया।